ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες 15.06.1998 
COM(1998) 369 τελικό 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
σχετικά με τη χρηματοδότηση των πάγιων δαπανών του συστήματος διαχείρισης της 
τεχνικής βοήθειας υπέρ των Κρατών ΑΚΕ και των ΥΧΕ 
(υποβληθείσα από την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
Η Ευρωπαϊκή Ένωση Συνεργασίας (ΕΕΣ), η οποία διαχειριζόταν το προσωπικό τεχνικής 
βοήθειας και τους άλλους εμπειρογνώμονες που τίθενται στη διάθεση των 
αναπτυσσόμενων χωρών με χρηματοδότηση από το ΕΤΑ και τον προϋπολογισμό, τελεί 
υπό εκκαθάριση και θα αντικατασταθεί από τις ακόλουθες δύο ιδιωτικές επιχειρήσεις, 
που επελέγησαν με διεθνή διαγωνισμό : 
- GTZ (Deutsche Gesellschaft for Technische Zusammenarbeit GmbH), Eschborn, 
Γερμανία-
1. - AGRER SA, Βρυξέλλες, Βέλγιο. 
H GTZ επελέγη για τις εργασίες στην Αφρική και τον Ινδικό Ωκεανό. Θα είναι 
κατ'αποκλειστικότητα υπεύθυνη για τους τομείς αρμοδιότητας της Γ. Δ. VI11. Οι 
δραστηριότητες της θα χρηματοδοτούνται κατά το μεγαλύτερο μέρος από τις 
παρεμβάσεις του ΕΤΑ. 
Η AGRER επελέγη για να καλύπτει τις άλλες περιοχές του κόσμου και τους 
εμπειρογνώμονες του ανθρωπιστικού και επισιτιστικού τομέα σε όλον τον κόσμο. Θα 
είναι υπεύθυνη για τομείς αρμοδιότητας των διαφόρων Γ. Δ. Εξωτερικών Σχέσεων. Σε 
σχέση με τους τομείς αρμοδιότητας της Γ Δ. VIII, θα ασχολείται με τις περιοχές της 
Καραϊβικής και του Ειρηνικού Ωκεανού και με την επισιτιστική ασφάλεια. Οι 
δραστηριότητες της θα χρηματοδοτούνται κατά το μεγαλύτερο μέρος από πόρους του 
προϋπολογισμού. 
Οι ανωτέρω εταιρείες θα παρέχουν το υλικοτεχνικό πλαίσιο. Οι συμβάσεις τεχνικής 
βοήθειας θα συνάπτονται μεταξύ της Επιτροπής και της αντίστοιχης τεχνικής βοήθειας. 
Η χρηματοδοτική διάρθρωση είναι η ίδια για τις δύο συμβάσεις, που θα υπογραφούν για 
δύο έτη, άπαξ ανανεώσιμα για άλλα δύο έτη, και προβλέπει : 
- σταθερό ποσό κατ'αποκοπή για την κάλυψη των λειτουργικών δαπανών 
γιατηνΟΤΖ γιατηvAGRER 
2.563.440 ECU 2.160.590 ECU 
- αναλογικές δαπάνες στο πλαίσιο της τεχνικής βοήθειας (συμβάσεις τεχνικής 
βοήθειας, στις οποίες προστίθενται δαπάνες διαχείρισης 6%). 
Το ΕΤΑ θα πρέπει, με δεδομένο τον όγκο της τεχνικής βοήθειας που παρέχει, να 
εξασφαλίζει τη χρηματοδότηση ποσοστού άνω του 90% των πάγιων δαπανών της GTZ 
και κάτω του 10% των πάγιων δαπανών της AGRER1. Για μία τετραετία, το συνολικό 
κόστος υπολογίζεται σε 5,5 εκατ. ECU 
Οι πάγιες δαπάνες, σε αντίθεση με τις αναλογικές δαπάνες, δεν είναι δυνατόν να 
καταλογίζονται μόνον σία Κράτη ΑΚΕ και τις ΥΧΕ που λαμβάνουν την τεχνική 
βοήθεια. Πράγματι, όταν πρόκειται για την εφαρμογή ενός συστήματος προς όφελος του 
συνόλου των δικαιούχων κρατών, το διαρθρωτικό κόστος μπορεί να βαρύνει, για λόγους 
αλληλεγγύης, το σύνολο των Κρατών ΑΚΕ και των ΥΧΕ. Αλλωστε, καθώς η παροχή 
τεχνικής βοήθειας είναι κάτι αρκετά επισφαλές, η κατανομή του κόστους στα Κράτη 
ΑΚΕ και τις ΥΧΕ που λαμβάνουν την τεχνική βοήθεια θα μπορούσε να έχει ως 
συνέπεια την επιβάρυνση τους με δαπάνες που δεν αφορούν τις πραγματικά 
παρασχεθείσες υπηρεσίες. 
Κατά συνέπεια, προτείνεται αυτές οι δαπάνες να χρηματοδοτούνται από έσοδα 
προερχόμενα από τα κατατεθειμένα κεφάλαια που αναφέρονται στο άρθρο 9 
παράγραφος 2 της εσωτερικής συμφωνίας του 8ου ΕΤΑ (τόκοι του ΕΤΑ). Προς τον 
σκοπό αυτό, πρέπει το Συμβούλιο να αποφασίσει με ειδική πλειοψηφία σχετικά με τη 
χρησιμοποίηση των ως άνω κεφαλαίων, όπως προβλέπει το τελευταίο εδάφιο του 
άρθρου 9 παράγραφος 2 της εσωτερικής συμφωνίας του 8ου ΕΤΑ. 
Αυτά τα ποσοστά καθορίστηκαν αφού ελήφθη υπόψη η κατανομή που παρατηρήθηκε κατά τα 
προηγούμενα έτη. 
ΠΡΟΤΑΣΗ ΑΠΟΦΑΣΗΣ 
ΤΟΥ ΣΥΜΒΟΥΛΙΟΥ 
σχετικά με τη χρηματοδότηση των πάγιων δαπανών του συστήματος διαχείρισης της 
τεχνικής βοήθειας υπέρ των Κρατών ΑΚΕ και των ΥΧΕ 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
την Τέταρτη Σύμβαση ΑΚΕ-ΕΚ, που υπεγράφη στη Λομέ στις 15 Δεκεμβρίου 1989 και 
τροποποιήθηκε με τη συμφωνία που υπεγράφη στον Μαυρίκιο στις 4 Νοεμβρίου 1995, 
καλούμενη εφεξής "η σύμβαση"· 
την απόφαση 91/482/ΕΟΚ του Συμβουλίου της 25ης Ιουλίου 1991 σχετικά με τη 
σύνδεση των υπερπόντιων χωρών και εδαφών με την ΕΟΚ, όπως τροποποιήθηκε με την 
απόφαση 97/803/ΕΚ της 24 Νοεμβρίου 1997· 
την εσωτερική συμφωνία σχετικά με τη χρηματοδότηση και τη διαχείριση των 
ενισχύσεων της Κοινότητας στο πλαίσιο του δεύτερου χρηματοδοτικού πρωτοκόλλου 
της Τέταρτης Σύμβασης ΑΚΕ-ΕΚ, καλούμενης εφεξής "η εσωτερική συμφωνία", και 
ιδίως το άρθρο 9· 
την πρόταση της Επιτροπής· 
Εκτιμώντας: 
ότι είναι σκόπιμο να καλυφθούν για περίοδο τεσσάρων ετών οι πάγιες δαπάνες που 
απορρέουν από το σύστημα που θα αντικαταστήσει την Ευρωπαϊκή Ένωση Συνεργασίας 
(ΕΕΣ) με σκοπό τη διαχείριση της τεχνικής βοήθειας υπέρ των Κρατών ΑΚΕ και των 
ΥΧΕ· 
ότι αυτές οι πάγιες δαπάνες θα ήταν δυνατόν να καλυφθούν με τη χρησιμοποίηση 
εσόδων προερχόμενων από τόκους επί των κατατεθειμένων κεφαλαίων που 
αναφέρονται στο άρθρο 9 παράγραφος 2 της εσωτερικής συμφωνίας· 
ΑΠΟΦΑΣΙΖΕΙ : 
Άρθρο 1 
Από τα έσοδα που προέρχονται από τους τόκους των κεφαλαίων που είναι 
κατατεθειμένα στους εντεταλμένους πληρωτές στην Ευρώπη, οι οποίοι αναφέρονται στο 
άρθρο 319 παράγραφος 4 της σύμβασης, παρακρατείται ποσό 5,5 εκατ. ECU για τη 
χρηματοδότηση των πάγιων δαπανών που απορρέουν το σύστημα το οποίο θα 
αντικαχασχήσει την Ευρωπαϊκή Ένωση Συνεργασίας (ΕΕΣ) με σκοπό τη διαχείριση της 
τεχνικής βοήθειας υπέρ των Κρατών ΑΚΕ και των ΥΧΕ. 
Άρθρο 2 
Η παρούσα απόφαση αρχίζει να ισχύει την ημέρα της έκδοσης της. 
Βρυξέλλες 
Για το Συμβούλιο, 
Ο Πρόεδρος 

ISSN 0254-1483 
COM(98) 369 τελικό 
ΕΓΓΡΑΦΑ 
GR 11 01 09 15 
Αριθ. καταλόγου : CB-CO-98-384-GR-C 
ISBN 92-78-37159-9 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
Γ